നിന്നു തിരിയാന് ഇടമില്ല എന്നിട്ടും.... മെഡിക്കല് കോളേജ് വളപ്പില് മറ്റൊരു കെട്ടിടം കൂടി തിരുവനന്തപുരം: 20ഓളം കെട്ടിടങ്ങള് തിങ്ങിനിറഞ്ഞ മെഡിക്കല് കോളേജ് കാമ്ബസില് പുതിയൊരു കെട്ടിടം കൂടി ഉയരുന്നു. കേരള യൂണിവേഴ്സിറ്റി ഓഫ് ഹെല്ത്ത് സയന്സസിന് വേണ്ടിയുള്ള നാലുനില കെട്ടിടത്തിന്റെ നിര്മ്മാണമാണ് ഇവിടെ തുടങ്ങിയത്. ശ്രീചിത്രയ്ക്കും ആര്.സി.സി.സിക്കുമിടയിലാണ് സ്കൂള് ഒഫ് പബ്ലിക് ഹെല്ത്ത് റിസര്ച്ചിനായുള്ള കെട്ടിടം സജ്ജമാക്കുന്നത്. ശ്രീചിത്രയും ആര്.സി.സിയും ബെഡുകളുടെ എണ്ണം വര്ദ്ധിപ്പിക്കാന് പുതിയ നിര്മ്മാണങ്ങളും നടത്തുന്നുണ്ട്. പുതിയ കെട്ടിടം വരുന്നതോടെ നിലവിലുള്ള പാര്ക്കിംഗ് അടക്കമുള്ള പ്രശ്നങ്ങള് രൂക്ഷമാകുമെന്നാണ് ഒരു വിഭാഗം ആരോഗ്യപ്രവര്ത്തകര് പറയുന്നത്. ലോക്ക് ഡൗണ് ഉള്പ്പെടെയുള്ള നിയന്ത്രണങ്ങള് പിന്വലിച്ചതിനാല് കൂടുതല് രോഗികളെത്തുന്നതും മെഡിക്കല് കോളേജ് അങ്കണത്തിലെ തിരക്ക് വര്ദ്ധിപ്പിച്ചിട്ടുണ്ട്. വനിതകള്ക്കടക്കം പൊതുടോയ്ലെറ്റ് സൗകര്യം ഇല്ലാതിരിക്കുന്ന സാഹചര്യത്തില് അതൊരുക്കാന് സൗകര്യമുണ്ടായിരുന്ന സ്ഥലം പുതിയ നിര്മ്മാണത്തിന് വിട്ടുനല്കിയതും പ്രതിഷേധത്തിനിടയാക്കിയിട്ടുണ്ട്. ഇവിടെയുണ്ടായിരുന്ന മരങ്ങള് ഒന്നടങ്കം മുറിച്ചുമാറ്റിയാണ് നിര്മ്മാണം നടക്കുന്നത്. ആശുപത്രിയിലെത്തുന്ന രോഗികളുടെയും കൂട്ടിരുപ്പുകാരുടെയും ഡോക്ടര്മാരുടെയും ജീവനക്കാരുടെയും വാഹനങ്ങള് യാത്രതടസം സൃഷ്ടിച്ച് റോഡുകളിലും മറ്റ് വഴികളിലുമാണ് ഇപ്പോള് പാര്ക്കുചെയ്യുന്നത്. നിര്മ്മാണം പൊതുമരാമത്ത് വകുപ്പിന് പൊതുമരാമത്ത് വകുപ്പിന്റെ നേതൃത്വത്തില് 16 കോടിയോളം രൂപ ചെലവിട്ടാണ് കെട്ടിടത്തിന്റെ നിര്മ്മാണം. ഇറ്റ് ടോപ്പ് എന്ന കമ്ബനിയാണ് നിര്മ്മാണം പൂര്ത്തിയാക്കുന്നത്. മൂന്ന് വര്ഷമാണ് കാലാവാധി. നിലവിലെ പ്രവര്ത്തനം പ്രിന്സിപ്പല് ഓഫീസ് കെട്ടിടത്തില് സ്കൂള് ഒഫ് പബ്ലിക് ഹെല്ത്ത് റിസര്ച്ച് നിലവില് പ്രവര്ത്തിക്കുന്നത് പ്രിന്സിപ്പല് ഓഫീസിന്റെ മുകളിലത്തെ നിലയിലാണ്. ക്ലിനിക്കല് എപ്പിഡെമിയോളജി ഗവേഷണ കോഴ്സും നടക്കുന്നുണ്ട്. 12 പേരുള്ള ഒരു ബാച്ചും രണ്ടുവര്ഷത്തെ എം ഫില് കോഴ്സില് പഠിക്കുന്നു. ഹെല്ത്ത് പോളിസി ആന്ഡ് സ്റ്റഡീസ് ഡിപ്പാര്ട്ട്മെന്റിന്റെ പ്രവര്ത്തനവും ഇവിടെയുണ്ട്. പുതിയ കെട്ടിടത്തില് കൊവിഡ് വൈറസിനെ അടക്കം പഠിക്കാന് കഴിയുന്ന ലാബും കൂടുതല് കോഴ്സുകളും സജ്ജമാക്കാന് കഴിയുമെന്ന് കെ.യു.എച്ച്.എസ് അധികൃതര് വ്യക്തമാക്കി. നേരത്തെ ജനറല് ആശുപത്രിക്ക് സമീപമായിരുന്നു പ്രവര്ത്തിച്ചിരുന്നത്. ഇപ്പോള് പ്രവര്ത്തിക്കുന്നിടത്തും സ്ഥലപരിമിതിയുണ്ട്. പുതിയ കെട്ടിടത്തില് മറ്റ് ചില ഓഫീസുകള് കൂടിയുണ്ടാകുമെന്ന് അവര് വ്യക്തമാക്കി.